ӨВӨРХАНГАЙ АЙМГИЙН ГУЧИН-УС СУМЫН 4 ДҮГЭЭР

САРД ХИЙСЭН АЖЛЫН МЭДЭЭ

2021.04.22 Аргуут

 **Засаг даргын Тамгын газар:**

 Засгийн газрын 2020 оны 217 дугаар тогтоолоор батлагдсан “Байгууллагын гүйцэтгэлийн төлөвлөгөө боловсруулах, гүйцэтгэлийн зорилт, шалгуур үзүүлэлтийг тогтоох, тайлан гаргах журам”-ын дагуу 25 зорилт бүхий байгууллагын гүйцэтгэлийн төлөвлөгөөг боловсрууллаа.

 Сумандаа байгаа малчид болон Хайрхандулаан, Тарагт сумдуудад хаваржиж байгаа малчдад цаг үеийн мэдээ мэдээлэл хүргэх, эрүүл мэндийн анхан шатны тусламж үйлчилгээ үзүүлэхээр иргэдийн Төлөөлөгчдийн Хурлын дарга, Засаг дарга нараар ахлуулсан 2 ажлын хэсэг 4 дүгээр сарын 13-наас 18-ны өдрүүдэд явсан.

 Малчдад туслах сэтгэлийн дэм хандивын аяныг зохион байгуулж, нийт 200 гаруй хүн, 6 албан байгууллага нэгдэж 23,262,111төгрөг цугларсныг сумын нийт малчин 455 өрхөд хуваарилан ХААН болон төрийн банкин дахь дансанд нь шилжүүлсэн. Мөн хандиваар ирсэн цайны идээ, малын эм бэлдмэл зэрэг бүтээгдэхүүнийг малчдаар тойрох үед малчдад хүргэсэн.

 2021 оны 1 дүгээр ээлжийн цэрэг татлагын эрүүл мэндийн үзлэгээ 18-25 насны 49 залуу орсноос 16 буюу 32,6 хувь нь эрүүл гарсан. Гарсан өвчлөлийн дийлэнх хувийг шүдний цоорол, арьсны харшил эзэлж байна.

 Өндөржүүлсэн бэлэн байдлын улбар шар зэрэгт шилжсэнтэй холбогдуулан 4 дүгээр сарын 16-ны өдрөөс эхлэн штаб, суурин 2, хөдөлгөөнт 1 постыг ажиллуулан төрийн байгууллагууд, ШТСтанц, банк, аж ахуйн нэгж, хүнсний үйлчилгээ эрхлэгчид “Бүртгэл хяналтын систем”-ийн хөтлөлтийг сайжруулах талаар үүрэг даалгавар өгч халдвар хамгааллын дэглэмийг сахиулан ажиллаж байна.

 Байгууллагын ажилтан, албан хаагчдын дархлааг дэмжих зорилгоор хоёр сарын витамины хэрэглээнд 825,000 төгрөг зарцуулсан.

**Багийн засаг дарга нар нь**: Орон нутгийн өсвөр үеийнхэнд хувь хүний ур чадвар “энтрепренершил боловсрол олгох” төслийн сургалтанд тэнцсэн иргэдэд урилга хүргэж сургалт хичээллэсэн. Монгол бичгийн судалгаанд сонгогдсон багийн харъялалтай иргэдийг судалгаанд бүрэн хамруулсан.

Засгийн газраас тог, усны төлбөрийг тэглэсэнтэй холбогдуулан сумын хэмжээний 3 дугаар сарын ундны усны хэрэглээний судалгааг гарган усны газарт хүргүүлсэн.

Эрүүл мэндийн төвөөс гарч байгаа аюултай хог, хаягдалд химийн хорт болон аюултай хог хаягдын чиглэлээр хяналт шалгалтыг хийж илтгэх хуудсыг Аймгийн Мэргэжлийн хяналтын газарт хүргүүлж, өдөр тутам гарч буй хог хаягдлын судалгааг гарган өдөр бүрийн 14 цагаас өмнө холбогдох байцаагчид дамжуулан ажилласан.

Хаврын бүх нийтээр мод тарих өдрөөр, тарих модны суулгацын захиалгыг авсан.

Сум хөгжүүлэх сангийн хугацаа хэтэрсэн нэр бүхий 12 иргэнд зээлээ төлөх, хугацаа хэтэрсэн 2 иргэний үндсэн зээлийн 850,1 мянган төгрөг, хүүгийн 133,3 мянган төгрөг нийт 983,4 мянган төгрөгийг эргэн төлүүлсэн.

Ерөнхий боловсролын сургуулийн үдийн цай болон дотуур байрны хүүхдийн хоол, цэцэрлэгийн хүүхдийн хоолны тендерүүдийн гэрээг хийсэн. Мөн Засаг даргын Тамгын газрын албаны зориулалттай туулах чадвар сайтай автомашины тендерийг зарлан автомашинаа худалдан авсан.

Орон нутгийн хөгжлийн сангийн хөрөнгө оруулалтаар 2022 онд хийгдэх ажлын саналын хуудсыг бэлтгэн, иргэдээс саналыг авч байна. Шилэн дансанд сар бүр оруулах 5 мэдээлэл, улирал бүр оруулах 2 мэдээлэл, тухай бүр оруулах 6 мэдээллийг тус тус байршуулсан.

Татварын дараах орлогыг оруулж “Free balance”-д бүртгэсэн. Үүнд: Үйл ажиллагааны орлого -311.2, Хөрөнгийн орлого-956.4, Улсын тэмдэгтийн хураамж-70.8, Хог хаягдлын үйлчилгээний хураамжийн орлого-3,143.2, Торгуулийн орлого-1.040,0 бүгд 5,521.6 мянган төгрөгийн орлого орсон. Төсөвт байгууллагуудын нягтлан бодогч нарт мэргэжил арга зүйн зөвлөгөөг өгч, 175 гүйлгээг тулган баталгаажуулж уг гүйлгээнүүдийг хийсэн.

Монгол улсын Засгийн газраас коронавирусийн цар тахлын үед иргэдийн орлогод дэмжлэг үзүүлж, олгож буй 300.0 мянган төгрөг нь дансанд нь орохгүй байгаа иргэдэд цахим төлбөрийн баримтанд бүртгэн өгч, засвар үйлчилгээнүүдийг нь хийж, 32 иргэнд үйлчилсэн. Хоёр иргэний хувьцааны дансыг нээлгэж өгсөн.

Төсөвт байгууллагуудын зардлын гүйлгээнүүдийг холбогдох бичиг баримтанд үндэслэн хийсэн. Төлөвлөгөөт ажлын дагуу нягтлан бодогч нараас сар улирал бүр авах мэдээ тайлангуудыг авч ажилласан.

Статистикийн ажлын хүрээнд сар бүр явуулдаг Аж үйлдвэрийн мэдээг дугуй засвар болон гутлын цехээс маягтын дагуу авч хугацаанд нь явуулсан. Мал төллөлт, төл бойжилтын ХАА-1 мэдээг маягтын дагуу багийн Засаг дарга нараас авч ХАА программд хугацаанд нь шивсэн.

 Том малын зүй бус хорогдлын мэдээ ХАА-2 мэдээг мөн маягтын дагуу багийн Засаг дарга нараас авч программд шивсэн. Сар бүр оруулдаг хөдөө аж ахуйн бүтээгдэхүүний үнийн ХАА-3 мэдээг хугацаанд нь программд шивсэн. Төрийн албан хаагчийн үндэсний бичгийн мэдлэгийг тодорхойлох судалгаанд нийт 130 төрийн албан хаагчийг хугацаанд нь хамруулсан.

Хөдөлмөрийн аюулгүй байдал, эрүүл ахуйн ажлын хүрээнд 2021 оны ажлын төлөвлөгөөг боловсруулан байгууллагын ажилтнуудад зөв өргөх техник, өргөлтийн ажлын талаар зааварчилгааг нийт 8 хүнд өгч, бүртгэл хөтөлж ажилласан.

**Хөдөө аж ахуйн чиглэлээр:**

Тус суманд байгаль цаг агаарын давагдашгүй хүчин зүйлийн улмаас 20619 толгой мал сүрэг буюу нийт мал сүргийн 13,2 хувь нь хорогдсон.

Сумын мал төллөлт ботго-105, унага-34, тугал-65, хурга-2711, ишиг-2306 буюу нийт 5221 мал төллөсөн.

2020-2021 оны өвөлжилт, хаваржилтын нөхцөл байдлаас шалтгаалан огт малгүй болсон 4 өрх, нийт малын 50-иас дээш хувь хорогдсон малчин өрх 164 нийт 168 малчин өрхийн судалгаа гаргасан. “Хөдөө аж ахуй, хөдөөгийн хөгжил төсөл”-ийн нэмэлт санхүүжилтийн хүрээнд хүнсний тусламжинд хамрагдах 100 хүртэлх малтай 72 малчин өрх, 100 гаас дээш малтай 18 малчин өрхийн судалгаа гарган аймгийн ХХААГазарт хүргүүлэн, Азийн хөгжлийн банкны санхүүжилтээр 90 малчин өрхөд хүнсний тусламж үзүүлсэн.

Цаг агаарын нөхцөлд байдал хүндэрсэн үед ХХААХҮЯам, аймгийн ХХААГазар, Мал аж ахуйн эдийн засгийн эргэлтийг нэмэгдүүлэх төсөл, Дэлхийн банк, Өрхийн тариалан бизнес хөгжил төрийн бус байгууллага, Нэгдсэн үндэсний байгууллага, УБ хот дахь нутгийн зөвлөл, Өвөрхангай аймаг дахь нутгийн зөвлөл, Малын индексжүүлсэн даатгал зэрэг газрууд нь малчдад сэтгэл санааны болон хүнс, малын тэжээлийн туслалцаа үзүүлсэн.

“Өрхийн тариалан бизнес хөгжил” төрийн бус байгууллагаас 50 малчин өрх, НҮБ-аас 20 малчин өрх, малын индексжүүлсэн даатгалаас 8 малчин өрх, Азийн хөгжлийн банкнаас 90 малчин өрхөд хүнсний тусламжийг тус тус үзүүлсэн.

Дэлхий банкны санхүүжилтээр хэрэгжиж буй “Мал аж ахуйн эдийн засгийн эргэлтийг нэмэгдүүлэх төсөл”-ийн хүрээнд хүчит тэжээлд хамрагдаагүй 66 малчин өрхийн судалгаа гарган аймгийн ХХААГазарт хүргүүлсэн.

Дэлхий банкны санхүүжилтээр хэрэгжиж буй “Мал аж ахуйн эдийн засгийн эргэлтийг нэмэгдүүлэх төсөл”-ийн хүрээнд хэрэгжсэн хүчит тэжээл тараах ажлын баримтийн бүрдэлт 35 хувьтай байна.

 Сумын хэмжээнд газар тариалан эрхлэгчдын судалгаа гаргаж хөдөө аж ахуйн газарт хүргүүлсэн.

Хүнсний худалдаа үйлчилгээ эрхлэгч 10 дэлгүүрийн согтууруулах ундаа худалдан борлуулах түүгээр үйлчлэх тусгай зөвшөөрлийн материалыг бүрдүүлэн Засаг даргын зөвлөлийн хурлаар хэлэлцүүлэн Аймгийн Хууль, эрх зүйн хэлтэст хүргүүлсэн.

Хүнсний тэнцлийн мэдээг 7 хоног бүрийн 1 дэх, 4 дэх өдрүүдэд гаргаж аймгийн ХХААГазарт хүргүүлсэн. Малчдад “Мал амьтны эрүүл мэндийн тухай хууль”-ийн хүрээнд бог малын мялзан өвчний талаарх гарын авлагуудыг бэлтгэн малчид, иргэдэд тараасан. Энэ онд халдварт өвчнөөс урьдчилан сэргийлэх вакцинжуулалтад хамрагдах малыг өрх тус бүрээр шивж Мал эмнэлгийн нэгдсэн системд оруулсан.

Монгол Улсын Хүнс хөдөө аж ахуй хөнгөн үйлдвэрийн сайдын 2021 оны 02 дугаар сарын 23-ны өдрийн “Хаваржилтын болзошгүй хүндрэл хүн малын халдварт өвчин” гарахаас урьдчилан сэргийлж, хорогдсон малын сэг зэмийг устгах халдваргүйжүүлэх, отор нүүдлийн мал амьтны шилжилт хөдөлгөөнийг зохицуулах, хяналт тавих тухай 01 дүгээр албан даалгаварыг хэрэгжүүлэн ажилласан.

**Нийгмийн даатгал, халамжийн чиглэлээр**:

Тус суманд 351 тэтгэвэр авагч иргэнд 116.822.112 төгрөгний тэтгэвэр олгож, Нийгмийн даатгалын санд нийгмийн даатгалын шимтгэл ажил олгогчоос 2369,8 мянган төгрөг, сайн дурын даатгуулагчдаас 2787,6, мянган төгрөг, эрүүл мэндийн хураамжид 707,4 мянган төгрөг тус тус төвлөрүүлсэн.

Мөн 1 иргэний өндөр насны тэтгэвэр тогтоолгох, 2 иргэний групын хугацаа сунгалт, 1 жирэмсэн амаржсаны дараах материалыг хүлээн авч өндөр насны тэтгэврийн хувийн хэрэг нээн дээд шатны байгууллагад хүргүүлсэн. Хөдөлмөрийн чадвар алдалтын тэтгэмж тогтоолгохоор 1 хүний материалыг дээд шатны байгууллагад явуулсан.

Цэргийн насны залуучуудын урьдчилан сэргийлэх үзлэгт хамрагдсан 10 залууг эрүүл мэндийн даатгалд хамруулж баталгаажуулсан. Сайн дурын гэрээ байгуулаад гэрээний хугацаа дууссан 5 иргэний гэрээг сунгалт хийж, сумын груп болон өөрийн facebook хаягаар нийгмийн даатгалын талаарх мэдээ мэдээллийг иргэдэд хүргэж ажиллалаа.

Жирэмсэн эхийн тэтгэмжид 3 иргэний, цалинтай ээж хөтөлбөрт 5 иргэнийг шинээр, 1 иргэний сунгах хүсэлтийг хүлээн авч тус тус системд бүртгэсэн.

Асаргааны хугацаа дууссан сунгах хүсэлт гаргасан 2 ахмад настан, өрх толгойлсон эцэг эхийн мөнгөн тэтгэмжид хамрагдахаар хүсэлт гаргасан 1 иргэний баримтыг хүлээн авч хувийн хэрэг бүрдүүлэн амьжиргаа дэмжих зөвлөлөөр хэлэлцүүлэн, асаргаанд хамруулахаар шийдвэрлэсэн. Шинэ төрсөн 3 хүүхдийн хүүхдийн мөнгөнд хамрагдах хүсэлтийг хүлээн авч, холбогдох материалыг ХХҮГ-ын хариуцсан мэргэжилтэнд хүргүүлсэн.

 “Хөдөлмөрийн аюулгүй байдал эрүүл ахуй-2021” сарын аяны хүрээнд сумын салбар зөвлөлийг байгуулан чадавхжуулах сургалтад хамруулж, аяны төлөвлөгөө гарган хэрэгжүүлэн ажиллаж байна.

Хүнсний цахим эрхийн бичгээр хүнсний материал олгодог дэлгүүрийн бараа бүтээгдэхүүнийг стандартын дагуу коджуулж, кассын машиныг ажиллагаанд оруулсан. Хүнсний талоны цахим картыг пин коджуулах ажлыг Төрийн банктай хамтран 100 хувь / 37 өрх/ коджуулсан. Нийгмийн халамжийн ажилтан нь “Үр дүнд суурилсан, бодлого, төлөвлөлт, хяналт-шинжилгээ, үнэлгээ төрийн албан хаагчийн мэргэшүүлэх сургалт”-д хамрагдаж гэрчилгээ авсан.

**Сумын Эрүүл мэндийн төв**

 **Нийгмийн эрүүл мэндийн тусламж үйлчилгээний чиглэлээр:**

**Давсны хэрэглээний мэдээлэл, сурталчилгааны 7 хоногийг тэмдэглэн өнгөрүүлсэн үйл ажиллагааны тайлан:**

Хүн амын давсны зохистой хэрэглээний талаархи мэдлэг, хандлагыг дээшлүүлэх зорилгоор дараах ажлуудыг зохион байгууллаа.

ҮҮНД:

* Гал тогоо 2 байгууллага, 1 цайны газрын нийт 6 тогоочид НЭМҮТ-өөс бэлтгэсэн “Давс багатай ч илүү амттай” хоолны цуврал хичээлээр зөвлөмж боловсруулан тарааж, мэргэжил арга зүйн зөвлөгөөг өгсөн.
* ЭМТ-ийн үйлчлүүлэгч 69 үйлчлүүлэгч, гудамж хороолол хариуцсан сувилагч, багийн эмч нар 86 өрхөд “Давсны зохистой хэрэглээ”, “Давсны хор нөлөө” зөвлөмжүүдийг зөвлөгөөг өгч тараасан.
* Давсны хор уршиг, НЭМҮТ-өөс бэлтгэсэн “Давс багатай ч илүү амттай” 3 төрлийн хоолоор / будааны салат, вандуй төмсний нухаш, будааны хуурга/ зөвлөмжүүдээр амталгаат сургалтыг байгууллага, ААН-ийн 6 тогооч, 30 иргэдэд сургалт хийж зөвлөмж тараасан. Зарцуулсан төсөв 115000₮

**“Эрэгтэйчүүдийн эрүүл мэндийг дэмжих” аяны хүрээнд**

Төрийн албан хаагч, ахлах ангийн сурагчид нийт 46 эрэгтэйчүүдийг урьдчилан сэргийлэх үзлэг, шинжилгээ, эрүүл мэндийн боловсрол олгох сургалт, сурталчилгаанд хамруулсан. Зарцуулсан төсөв 435000

**“Дэлхийн усны өдөр”-ийн хүрээнд**

Хүн амын ундны усны зохистой хэрэглээ, эрүүл ахуйн талаарх мэдлэг, хандлагыг дээшлүүлэх зорилгоор дараах ажлуудыг зохион байгууллаа.

* ЭМТ-ийн фейсбүүкээр усны зохистой хэрэглээ, эрүүл ахуйн талаарх мэдлэгийг дээшлүүлэх 7 төрлийн шторк, мэдээлэл, сурталчилгааг түгээсэн. Нийт хандалтын тоо 51.
* “УНДНЫ УСНЫ АЮУЛГҮЙ БАЙДЛАА ХАНГАЦГААЯ” зөвлөмжүүдийг олшруулан ЭМТ-өөр үйлчүүлэгч 41 иргэн, 53 айл өрхөд зөвлөгөөг өгч тараасан.
* “Ундны ус хадгалах савны эрүүл ахуй, стандарт” МСС-ны самбар гарган 29 иргэдэд сургалт хийсэн байна.

**“Цаг явсаар байна” уриан дор сүрьеэтэй тэмцэх дэлхийн өдрийн хүрээнд:**

Сүрьеэтэй тэмцэх, сэргийлэх ажлыг эрчимжүүлэхэд олон нийтийн оролцоог нэмэгдүүлж, халдвартай хэлбэрийн сүрьеэг эрт илрүүлж, ард иргэдэд урьдчилан сэргийлэх мэдлэг олгох зорилгоор дараах ажлуудыг зохион байгууллаа.

1. Сүрьеэ илрүүлэх асуумжид үзлэгт 62 хүнийг хамруулсан. Үүнд:

ЕБС-ийн 24 сурагч, төрийн албан хаагч 28 эрэгтэй, жирэмсэний хяналтанд орсон 10 эхийг үзлэгт хамруулав. Рентгенд 39 эрэгтэй хамруулахад, эмгэг өөрчлөлт илрээгүй байна.

1. Сүрьэгийн хяналтад эмчилгээтэй байгаа 1 өвчтөний эмчилгээг аймгийн диспансерийн хяналтнаас эмчилгээг нь авчирч өвчтөнд хүлээлгэн өгч, өдөр бүр эм уултад нь хяналт тавьж, диспансерийн хяналтанд байгаа өвчтнийг цэрийн шинжилгээнд 1 хүнийг хамруулсан. Эмийн эмчилгээнд байгаа гэр бүлийн гишүүдээс 2 хүүхэд, 1 эмэгтэй рентген шинжилгээнд хамруулж, рентген зургийг хяналтын эмчтэй холбогдож цахимаар холбогдон зөвлөгөөг авсан.
2. ЭМТ-ийн фээсбүүкээр сүрьеэ өвчний талаархи мэдлэгийг дээшлүүлэх мэдээлэл, 7 сурталчилгааг түгээсэн. Нийт хандалтын тоо 42
3. “СҮРЬЕЭ ӨВЧНӨӨС ХАМТДАА УРЬДЧИЛАН СЭРГИЙЛЬЕ” зөвлөмжүүдийг олшруулан ЭМТ-өөр 35 үйлчлүүлэгчдэд зөвлөгөөг өгч тараасан.

**“Дэлхийн харшлын эсрэг 7 хоног”-ийн хүрээнд:**

Дэлхийн харшлын эсрэг 7 хоногийг тэмдэглэн өнгөрүүлэн, иргэдэд харшил өвчний талаар зөвлөгөө өгч, зөвлөмжийг ЭМТ-өөр үйлчлүүлсэн 50 иргэнд тараасан.

Хятад улын Синафарм үйлдвэрийн 2021030214 серийн дугаартай КОВИД-19/ ВЕРОЦЕЛЛ вакцинаар зорилтот бүлгийн 101 төрийн албан хаагчдыг дархлаажуулсан.

Тусгаарлах, эмнэлгийг журмын дагуу зохион байгуулан бэлэн байдлыг хангасан.

1. **Эмнэлгийн тусламж үйлчилгээний чиглэлээр:**
* Амбулаториор үйлчлүүлсэн -320
* Хэвтэн эмчлүүлсэн – 12
* Алсын дуудлага - 24
* Төвийн дуудлага – 30
* Өдрийн эмчилгээнд-12
* Гэрээр үзүүлэх сувилахуйн тусламж үйлчилгээнд-24
* Сэргээн засах тусламж үйлчилгээнд- 8

**Цэцэрлэг**:

 Байгууллагын 04 дүгээр сарын ажлын төлөвлөгөөг гарган Засаг даргаар батлуулан ажиллаж байна. БСУгазарт Дэлхийн том хичээлийг бэлтгэн хүргүүлсэн.

Багш бүр хүүхэд хөгжүүлэх, хүүхдийн авьяасыг нээн хөгжүүлэх дугуйланг хичээллүүлж байна. Цэцэрлэгт хамрагдаж чадахгүй байгаа хүүхдүүдэд бүлгийн багш нар даалгавар бэлтгэн өгч зайны сургалтыг зохион байгуулж байна.

Багш ажилчдыг витаминжуулж, дархлааг дэмжин D витамин өгөхөд 128.0 мянган төгрөг зарцуулсан. Боловсролын мэдээллийн системд төсөв санхүү, ариутгах татуургын мэдээллийг хугацаанд нь оруулсан. Хяналтын 4 камер ажиллахгүй байсныг засварлан ажиллагаанд оруулсан. 5 багш хувийн хөгжлийн төлөвлөгөөгөө боловсруулан батлуулсан.

Багш, туслах багш нар нээлттэй хичээл, үйл ажиллагааг заан Заах аргын нэгдлээр хэлэлцүүлэн арга зүйгээ сайжруулан ажиллаж байна. Модны арчилгаа, усалгааг графикт хугацаанд хийж байна. ХАБЭА-сарын аяны хүрээнд хийж хэрэгжүүлэх ажлын төлөвлөгөөг батлан, багш, ажилчдад сургалт зохион байгууллаа.

Халдвар хамгааллын дэглэмийг баримтлан өглөөний хүлээн авалт, оройн таралтыг бөөгнөрөл үүсгэхгүйгээр зохион байгуулж бүртгэл хяналтын системд бүртгэлийг тогтмол хийж ажиллаж байна.

**Ерөнхий боловсролын сургууль:**

4 дүгээр сарын 1-ний өдрөөс эхлэн хичээл сургалт хэвийн үргэлжилж эхэлсэн. Халдвар, хамгаалалын дэглэм баримталж, өдөр бүр цэвэрлэгээ хийн, анги танхимыг 2 цаг тутамд цэвэрлэж, 2 өдөр тутамд ариутгал хийж байна.

ЭЕШ-ын сорилд 8 судлагдахуунаар 11-р байрт 574 оноогоор жагсаж байна.

9, 10, 11-р ангиудын ЭЕШ-ын хичээл сонголтоор “ Холимог бүлгийн” сургалт хуваарийн дагуу явагдаж байна. БСУГ-ын “Орос дуу”-ны цахим уралдаанд орос хэл, дуу хөгжмийн багш нар оролцохоор бэлтгэж байна.

Төрийн албан хаагчдын “Монгол бичгийн” сургалтад төрийн албан хаагч, багш ажилчид 100% хамрагдсан. Мод услах ажил хэвийн явагдаж байна. ЭЕШ-ийн гурвалсан гэрээ хийгдсэн. Цахим төрөлжсөн олимпиадуудын бэлтгэл явагдаж байна. Багш нарын хөндлөнгийн үнэлгээний шалгалтууд 1 удаа хийгдсэн.

ЯХИС-ийн сургалт 14-18 насны 24 суралцагч 5-7 хоног 64 цагаар чиглүүлэгч багш М.Долгорсүрэн, Э.Түмэндэмбэрэл, мөн хичээлээс гадуурх хүүхэд залуучуудад дээрх өдөр цагийн хуваарийн дагуу 20 суралцагч чиглүүлэгч багш Б. Солонго, О. Оюунчимэг нар хичээллэх чиглэл гарган хичээллэж байна. ЯХИС-ийн судалгаанд хамрагдсан сурагчдаас сонгогдсон болон хяналтын бүлэг нийт 54 сурагч багш эцэг эхээс НТБТ-ийн арга зүйч, ХШҮ-ний ажилтан нар хамтран судалгаа анкет бөглүүлж холбогдох газарт хүргүүлээд байна. ЯХИС-ийн “Сэтгэл зүйн анхны тусламж” онлайн сургалтанд НТБТ-ийн арга зүйч, нийгмийн ажилтан, сургалтын менежер нар оролцлоо. ЯХИС-ийн цахим сургалт 3 удаа болсон.

Цахим бүртгэлийн системийг жижүүр багш тогтмол цахимд бүртгэж, багш сурагчдын халууныг өдөр бүр үзэж тэмдэглэл хөтөлж байна. Дотоод хяналт дотуур байрны хүүхдийн хоол, үдийн цайны хоолонд 2 удаа шалгалт хийсэн байна.

 МЭДЭЭГ НЭГТГЭСЭН: ХУУЛЬ, ЭРХ ЗҮЙ

 ХАРИУЦСАН МЭРГЭЖИЛТЭН М.ЭРДЭНЭБААТАР